 Proza - : - Minunea de Lucian Pop : - Minunea de Lucian Pop"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ultima... (Proza) > Poem pentru... (Poezie) > Amurg ... (Poezie) > Trei poezii... (Poezie) > iarba... (Scenariu) > Mi-amintesc ... (Poezie) > A fost... (Scenariu) > Rigoare ... (Scenariu) > iesirea din... (Proza) > Criza pentru... (Proza) > Demod ... (Poezie) > Caitanul... (Proza) > Poate ca...... (Poezie) > Unul pentru... (Scenariu) > Exilatul ... (Proza) > invidii ... (Proza) > Cauze ... (Proza) > Noaptea... (Proza) > un ... (Poezie) > Lada de... (Scenariu) > Ascultatorul... (Proza) > Batalia de... (Proza) > Arizona ... (Poezie) > Miez de... (Poezie) > am ajuns un... (Poezie) > Ca un cioban... (Poezie) > Reconstituir... (Proza) > Regele din... (Proza) > Cum sa... (Scenariu) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1791393 Minunea' > Vizionari: 2414 > Minunea proza [ ] - - - - - - - - - - - - - - - - - - - - - - - - - de Lucian Pop [lucipop ] 2008-07-07 | | Minunea Ajutat de catre parinti, Sandel isi deschise pe bulevardul Eroilor un mic magazin de pantofi. Toate bune si frumoase, numai ca, atunci cand se batea cu nasul de cate o fata mai de doamne ajuta, i-se punea un nod in gat si gata, sa-l tai, un sunet nu mai scotea. Seara se intalnea cu prietenii la barul Moca. intr-o astfel de seara, dupa ce isi servise berea, o lua agale catre garsoniera. Trebuia sa treaca prin parcul Feroviarilor, plin la acea data de galbenul modest al florilor de musetel. Cum mergea pe alee, la lumina becurilor, ca deja se innoptase, vazu intr-un loc in care florile de musetel erau compacte, un batranel ce dormea senin, intins pe spate. Sandel, de frica ploii, ca era innorat bine, incerca in zadar sa-l trezeasca, apoi nici una nici doua, il lua in carca si hai cu el catre apartament. Batranelul mai era pe deasupra si descult, lipsa sandalelor datorandu-se unui cleptoman ce trecuse pe acolo. A doua zi, dis de dimineata, cand la soneria ceasului se trezira amandoi, oaspetele fortuit a vrut sa-i explice de ce il gasise dormind in parc si inca descult, dar pe Sandel nu-l interesa deloc ce probleme are, era multumit ca facuse un bine. ii darui si o pereche de tenisi pe care avea de gand sa-i arunce, cum nu mai juca fotbal, apoi se grabi catre magazin. Placut impresionat, batranelul il imbratisa la despartire. in noaptea cealalta, Sandel visa niste cifre de aur curat. Desi i-se pareau imposibile, le juca la loto. Nu castiga nimic. Peste alte cateva zile, avu la Moca revelatia, ca de fapt, sunt numere de telefon. Se codi sa sune la numerele visate. Daca ii raspunde o fata si automat i-se pune nodul in gat? Cel mai bun prieten al lui Sandel era Costel. Acesta, avea uneori in Moca momente de descurajare. Zicea ca fetele din ziua de astazi umbla numai bani si distractie, prin urmare, toti din cercul lor vor ramane burlaci. Cu gandul la numerele visate, Sandel deveni invidios pe Costel. Trei seri la rand, nu mai dadu pe Moca. Costel il cauta ingrijorat la magazin. Sandel ii striga celui mai bun prieten sa-l lase in pace. - Dar cu ce ti-am gresit?! - Suna la 1725369 si ai sa vezi! Naucit, Costel suna. ii raspunse pe data o voce de fata. O intreba daca il cunoaste pe Sandel pantofarul. Fata de la capatul firului nu-l cunostea. Costel ii dadu atuncea intalnire. Dragoste reciproca, fulgeratoare. La cea de-a doua intalnire, se pomeni cerand-o in casatorie si Mona accepta inmuiata de bucurie. Desigur, Sandel era la nunta un invitat de onoare. in restaurantul arhiplin, Costel, vizibil fericit, le dezvalui nuntasilor ca a cunoscut-o pe Mona datorita lui Sandel. Cum asa?!, sarira cu totii pe Sandel, dar acesta iesi contorsionat din restaurant. Peste trei zile, lungiti de nedumerire, Costel cu Mona isi facura aparitia la magazin sa le deie explicatii cu privire la plecarea lui intempestiva de la nunta. - Mi s-a facut rau de la tarie. Mona se mutase in apartamentul de doua camere al lui Costel si proaspat casatoritii il rugara pe Sandel sa le faca in seara aceea o vizita. Va veni si fratele Monei care ratase nunta, cum, facatura, numai in dimineata aceea a fost eliberat de la Gherla. Chiar atunci cand soarele asfintea dupa blocuri, Sandel, cu un buchet de flori, o lua prin parcul Feroviarilor catre apartamentul lui Costel. in parc, pe aceeasi parcela galbena de musetel, batranelul lui, sedea culcat pe spate, asteptand tihnit sa-i vina somnul. Prevazator, de data asta avea tenisii pusi sub cap. Cand Sandel trecu incruntat si mustrator pe langa el, ca bautura il aduse aici, batranelul se ridica in fund si striga indignat: - Mai baiatule, nu este ce crezi tu! Nimic nu imi place mai mult decat sa dorm pe covor de musetel. Mi se deschide atunci o usa minunata catre copilarie, lasa, bine ca nu intelegi nimic din ce zic. Sandel ce sa-i raspunda? Ca si pe el prietenii il ironizeaza, facandu-l un fel de Hagi Tudose, care mai bine si-ar taia un deget decat sa invite o fata la o pizza? - Somn usor mosule! Odata ajuns la apartamentul lui Costel, suna. Nici o miscare. Pe unde saracie erau?! O lua inapoi catre casa, cu gandul de-a se abate si pe la Moca. Ajunse iarasi in parc. Mosul nu avea somn. sedea in fund, proptit in maini, cu ochii in zarea stinsa de peste blocuri. Cand il vazu pe Sandel venind pe alee, se incrunta. - Ce s-a intamplat mai baiatule? - Am fost invitat la un prieten abia casatorit si nu este nimeni acasa. Dupa un moment adanc de gandire, mosul ii zise: - Poate ca prietenul tau si cu Mona stau la gara sa-l astepte pe fratele abia scapat de la Gherla, dar cu greva asta de avertisment a ceferistilor, cine stie cand vine trenul. - Am auzit la radio despre greva, insa eu de unde sa stiu ca fratele acela vine cu trenul? - si nu era nimeni la apartament?! - Cine sa fie?! Mosul cazu iar pe ganduri. Deodata se lovi cu palma peste frunte. - Mare fraier sunt!...Ai observat la nunta, ca langa mireasa statea sora ei? - Nu. - Ei bine, sora lui Mona este surdo-muta si iata ce scena mi-am inchipuit ca o sa se intample. Costel cu Mona sunt la gara. Tu suni la usa si Angela, sora Monei, iti deschide, pentru ca pe ea au lasat-o la apartament sa pregateasca aperitivele si friptura. - Cum sa auda soneria si sa-mi deschida daca este surdo-muta?! - Degeaba mi-am tras palme? Amanuntul asta mi-a scapat. Dar lasa-ma sa-ti povestesc in continuare scena. Deci, Angela iti deschide usa. Cand o vezi, ti se pune nodul in gat. Dar Angela are in mana un carnet special din care filele se rup usor. Agitata, iti scrie cu dexteritate. " Trebuiau sa vina de la gara cu fratele, acum doua ore. Oare ce-au patit?!" Tu o linistesti, scriind la randul tau: " S-a dat pe toate posturile de radio. Astazi ceferistii fac greva de avertisment." Angela se destinde si-ti ia caietul. Te intreaba: "Mona cu Costel de ce nu au stiut de greva?" iata replica ta: "Mai auzi ori vezi ceva in luna de miere?!" Angela iti zambeste complice si scrie: " inseamna ca in luna de miere mor cu totii calcati de masini!"...si asa se face ca, peste trei ceasuri, cand Mona, Costel si fratele abia eliberat, se intorc de la gara, gasesc usa apartamentului incuiata, cum tu si Angela ati iesit pana la un non-stop sa cumparati un brat de caiete!...Ei, ce zici de una ca asta? - Mosule, nu-mi bat eu capul ca de unde le stii pe toate, dar ce-i al tau este al tau, am auzit cea mai frumoasa poveste despre mine, si Sandel o lua pe alee catre casa. - intoarce-te si asteata-i in fata blocului. - N-au intrat zilele in sac! Odata ajuns acasa, Sandel se culca grabit, cum somnul ar fi o scurtatura pe care o tai mai repede catre momentul dorit. Dar peste noapte avu un cosmar amanuntit. Se facea ca in fata Angelei, ca prin minune, ii revine graiul si turuie la nesfarsit vrute si nevrute despre echipa nationala de fotbal, dar ca, mana dreapta cu care trebuie sa-si scrie gandurile sprintare in carnetelul special cu foi detasabile, ca paralizata, nu i-se mai misca! Cand il trezi soneria ceasului, scarbit de ironia cumplita cu care isi bate viata joc de el, se repezi la magazin, puse pe usa anuntul "Plecat in concediu", apoi cu o masina de ocazie nu se opri decat la parintii lui ce locuiau la treizeci de kilometri de oras, in satul Calata. Acolo, cum proaspatul har al vorbirii il facea de neangradit, numai ce se trezi ca zile intregi, ia la inventar lumea asta cu fata veterinarului din sat, Veta, fosta colega de scoala primara, si nu se mai satura unul de altul. Placut la tara, placut, dar prea multa liniste de la un timp, asa ca, dupa zilele petrecute cu Veta pe dealurile Calatei, Sandel o aduse pe fata sa-i arate orasul, garsoniera si magazinul. Catre seara, dupa ce le vazura pe toate, Veta deveni visatoare si Sandel ii spuse: - Mergem in parcul Feroviarilor sa-ti prezint pe cineva. Dar in parc, covoarele de musetel erau deja ofilite si nici urma de batranelul stie tot. De acolo, mersera la Costel. Bucurie mare pe prietenul cel mai bun si pe Mona, ca isi gasise si el perechea. in vreme ce in bucatarie, Mona si Veta bateau la gratare, Costel cu Sandel iesira pe balcon cu sticlele de bere in mana. Era momentul acela al inserarii de vara tarzie, atat de familiar orasenilor, cand albastrul confuz si obosit al cerului, imediat dupa scufundarea soarelui in spatele blocurilor, incepe sa straluceasca alburiu, plin parca de particulele limpezi ale unei libertati nepamantene, ce odata trase cu nesat in piept, te destind si-ti starnesc pofta de rataciri metafizice. - Ce mai face Angela? intreba intr-o doara Sandel. - Care Angela? - Sora Monei. Cea cu carnetul special. - Te-ai imbatat dintr-o bere?! Ce sora, ce Angela, ce carnet special?! - La nunta a stat langa Mona. - Zi-i asa. N-o cheama Angela, ca Liana. Face bine. Ce carnet special? - Lasa-o balta. Probabil le-a incurcat mosul. - Ce mos?! - Batranelul care dormea in parc pe musetel. - Zi-i asa. Sfantul Petru. - Sfantu Petru?! - Asa radea lumea de el, ca daca-l intrebai ceva despre viata ta, te cruceai de unde le scoate. Trebuie sa fi avut o memorie de elefant cum toata ziua incurca oamenii prin piata mare a cartierului. Dar nici de marastenii nostri nu mi-e rusine, merg la piata mai mult pentru barfe decat sa cumpere. - Deci asa? si acuma unde este? - Numai in vara asta ne-a onorat cartierul cu prezenta lui. - Pai el mi-a dat numaru de telefon al Monei. - Mare lucru! De un an de zile, saptamana de saptamana, Mona a trimis anunturi la "Piata" ca vinde o masina veche de cusut. Asta a fost. - Cum asta a fost?! - Las-o balta, uneori o nimereste, alteori cum este cazul la tine, a dat-o in bara. Ce Angela, ce carnet special?! Cuprins de-o veselie stranie, Sandel ii tinu isonul, exclamand la randul lui: Ce Angela, ce carnet special?! Tocmai atunci Mona veni pe balcon si auzind ultimele lor replici, ii mustra: Voi traiti pe luna, nu printre oameni. N-ati auzit de blonda cu carnetul in mana ce la oprit pe unul in Manastur si i-a scris: Domnule, va implor, sunt surdo-muta, nu stiu ce-am facut cu cheia de la apartament? - Niciodata nu-i tarziu. Continua. - Vazand-o atat de disperata, tipul acela a linistit-o, scriindu-i la randul lui: " Nu-i un capat de tara. Cu ce te pot ajuta?" " Sariti va rog in balconul meu si deschideti-mi usa de la intrare." Balconul Angelei era la etajul unu, asa ca ce mare cascadorie trebuia sa faca tanarul acostat? Odata usa de la intrare deschisa, amabila, Angela ii facu tipului o cafea si incepu cu el o conversatie inflacarata prin scris. Li se terminara carnetul si brat la brat coborara la un butic sa cumpere un teanc de caiete. - Nici nu-ti inchipui de unde sare iepurele! - O cheie pierduta, o poveste de dragoste nascuta! - Stati, ca n-am terminat. Se intorc incinsi in apartament si pe nepusa masa, apar proprietarii! - Adica?... - Adica, da! Luata de val, biata Angelica, vorba aceea, a uitat de ce-a venit! si Mona se grabi sa intre in bucataria din care se auzea sfaraitul gratarelor. Ramasi singuri, inca nedezmeticiti, Sandel se grabi sa-i povesteasca lui Costel de-a fira-n par intreaga lui patanie cu Sfantul Petru. Cand sfarsi, Costel exclama: - Ce-a fost mosul asta?! Un impiegat de vise si informatii? Le devia de pe o linie pe alta?! - Bine ai zis. Sa bem in cinstea Sfantului Petru, impiegatul! | index 'pageview'); 